 Gabaygu waxa uu ka hadlayaa sida Taliskii Siyaad Barre iyo intii u adeegaysay cid kastaba ha noqotee ay ugu xad-gudbeen uguna kaceen dembiyo culus iyo fool-xumooyin ka caaganaa taariikhda, xeerarka iyo dhaqanka dagaalada Somaliyeed laguna Naar muto markii dagaalka lagu qaaday dadka Isaaqa siiba sannadihii 1988 iyo 1989 sida: dil, gawrac-wadareed, xasuuq aan kala sooc lahayn, dhac, kufsi, magaalo gub, tuulo gub, qaxin, dhul-hawaysi iwm. 